વાત આખી આજે ગાયમાં છુપાયેલા નઈ પણ આપણી સાથે રહીને દેવ થઈ ગયેલા દેવની વાત કરવી છે. ડોન્ટ ચમકિંગ, તે હયાત હતા ત્યાં સુધી એવરગ્રીન તરીકે ઓળખાતા. દેવુ, આઇ મીન દેવ આનંદની કરવી છે. કેમ જાણે આપણે બધા એવરરેડ, બ્લુ કે બ્લૅક ન હોઈએ. અરે, મને જુઓ, હું પણ હજી પાનખરે વસંત બની મહેકું છું. મારા તરફ ધ્યાન કેમ તમારું જતું નથી... એવરગ્રીન નહીં તો ક્યારેક તો ગ્રીન છું જ. તમારી યાદશક્તિ મજબૂત હોય તો એ દેવની ઍક્ટિંગ-સ્ટાઇલ માર્ક કરી? તેની દરેક ફિલ્મમાં ૧૨૮ મિનિટ તો કોઈ સાડીના શોરૂમના સેલ્સમૅનની જેમ વન-બાય-વન સાડીઓ ખોલીને બતાવતો હોય એમ હાથ ફેલાવતો ને ભેગા કરતો, મને તો ભય લાગતો વધુ ચાલશે તો હાથમાં લકવો પડી જશે. વર્ષો પહેલાં આ દેવને આપ સૌના માનીતા, જાણીતા, લાડકા, પ્રાત:સ્મરણીય બાપુ ૧૦૮ મહામંડલેશ્વર સ્વામી-સંત પૂજ્ય સુભાષાનંદે એક મજબૂત જ્ઞાનની વહેંચણી કરતાં કહેલું (મારા વિશે શંકા હોય તો મને ફોન કરવો).